กรุณาสรุปบทความ สาเหตุการเปลี่ยนแปลงของเสียงในวัยสูงอายุ
เสียงของผู้สูงอายุ เมื่อเข้าสู่วัยสูงอายุเสียงจะต่างจากเดิมอย่างไร ผู้สูงอายุเสียงอาจจะสั่นพร่าและค่อยลง จนบางครั้งทำให้ความชัดเจนของคำพูดลดลงได้ การเปลี่ยนแปลงของเสียงในวัยสูงอายุ เกิดจากอะไร ส่วนใหญ่จะเกิดจาก 1 การเสื่อมหน้าที่ของระบบประสาทส่วนกลาง Physiological Involution of Central Nervous System 2 การเปลี่ยนแปลงของกล่องเสียงและหลอดลม กล้ามเนื้อและเยื่อเกี่ยวกับพันจะเหี่ยวลง การเปลี่ยนแปลงที่เห็นได้ชัดเจนก็คือ ช่องคอหรือหลอดคอหรือคอหอย pharynx จะใหญ่ขึ้นและตัวกล่องเสียง หรือ หลอดเสียง Larynx จะอยู่ต่ำลงมา 3 การเปลี่ยนแปลงทางด้านชีวเคมีของกล่องเสียง 4 การเปลี่ยนแปลงทางด้านฮอร์โมน 5 การเปลี่ยนแปลงของปอด หลอดลม และบริเวณเหนือกล่องเสียง คนสูงอายุมีความยืดหยุ่นของโครงสร้างต่างๆ ที่ประกอบเป็นกล่องเสียงและทรวงอกลดลง เพราะถูกกระดูกอ่อนของกล่องเสียงและทรวงอกจะกลายเป็นกระดูกแข็ง ทำให้ระดับเสียงพูดต่ำลง การกลายเป็นกระดูกแข็งของโครงสร้างของกล่องเสียงในผู้ชายและผู้หญิงมีความแตกต่างกันมาก คือในผู้ชายจะเริ่มเมื่ออายุประมาณ 16 ปี ส่วนผู้หญิงอาจช้ากว่าเล็กน้อย การกลายเป็นกระดูกแข็งของกล่องเสียงเริ่มที่ขอบหลังของกระดูกอ่อนธัยรอยด์รวมทั้งด้านบนและด้านหลังของกระดูกอ่อนไครคอยด์ด้วย ต่อมาก็ขยายตัวไปที่ขอบด้านล่างและด้านหน้าของกระดูกอ่อนธัยรอยด์ นั่นคือการกลายเป็นกระดูกแข็งของกระดูกอ่อนธัยรอยด์และกระดูกอ่อนไครคอยด์จะเริ่มจากด้านหลังมายังด้านหน้า และในขณะเดียวกันกระดูกอ่อนอรีทีนอยด์จะกลายเป็นกระดูกแข็งด้วย การเปลี่ยนแปลงทางด้านฮอร์โมนในผู้สูงอายุ จะมีผลต่อเสียงอย่างเห็นได้ชัด โดยเฉพาะอย่างยิ่งในผู้หญิงวัยหมดประจำเดือน เสียงจะห้าวขึ้น ส่วนทางด้านปอดนั้น ความจุหายใจ vital capacity จะลดลงและมีปริมาตรอากาศที่เหลืออยู่ residual volume เพิ่มขึ้น คนสูงอายุจะหายใจเร็วขึ้น อัตราส่วนของเวลาระหว่างการหายใจเข้า ต่อ การหายใจออก จากเดิม 1 ต่อ 1 ถึง 15 ก็จะเปลี่ยนไปด้วย จากการเปลี่ยนแปลงทางโครงสร้างเหล่านี้ ทำให้ขอบสายเสียง vocallips หย่อนลง บางรายจะมีการอ่อนแรง atrophic change ของสายเสียงด้วยก็ได้ เส้นเสียงอาจจะหย่อนไปบางส่วน โดยเฉพาะบริเวณ 1 ใน 3 ของส่วนท้ายของสายเสียง เนื่องมาจากการทำงานของกล้ามเนื้อสายเสียงหย่อนลง เสียงพูดจึงแหบพร่า แบบเสียงเหนื่อยหอบ breathiness บางทีเสียงก็จะสั่นแบบอ่อนแรง ระดับเสียงจะต่ำลง จะเปลี่ยนระดับเสียงพูดให้สูงขึ้นหรือต่ำลงไม่ได้มาก ความก้องกังวานในกล่องเสียงและช่องคอเปลี่ยนไป ทำให้ความหนักแน่นของน้ำเสียงความกังวานของเสียงและความยาวของประโยคคำพูดลดลง นอกจากนี้ การที่คนสูงอายุหายใจเร็วขึ้น จึงทำให้คนสูงอายุพูดได้เสียงสั้นๆ และค่อย อย่างไรก็ตาม การเปลี่ยนแปลงทางชีวเคมีของกล่องเสียงของผู้สูงอายุแต่ละคนมีเกณฑ์ปกติของการเปลี่ยนแปลงต่างกันไปได้ ด้านอารมณ์และจิตใจ มีผลต่อเสียงพูดหรือไม่ มีผลต่อเสียงพูด เช่น ความเศร้าโศก ว้าเหว่ ผิดหวัง หรือสภาพว่างงานหลังจากครบเกษียณอายุทำให้ผู้สูงอายุพูดเสียงต่ำๆ หรือการพยายามคงสภาพเสียงที่ตัวเองชอบไว้เช่น ผู้ชายก็พยายามที่จะใช้เสียงห้าวเพื่อแสดงอำนาจหรือความเป็นลูกผู้ชาย และผู้หญิงก็พยายามใช้เสียงต่ำๆ กระซิกกระซี่ sexy voice ทั้งๆ ที่ไม่จำเป็นสำหรับวัยนี้แล้ว เหล่านี้ ทำให้ผู้สูงอายุเค้นเสียงลึกๆ ในลำคอ throaty และเหนื่อยง่าย หรือเสียงสั่น ไม่มีเสียงได้ ถ้าเสียงเปลี่ยนเกิดจากอารมณ์และจิตใจจะทำอย่างไร ผู้สูงอายุควรได้รับการรักษาด้วยวิธีจิตบำบัด เพื่อให้สามารถปรับตัวและยอมรับการเปลี่ยนแปลงเสียงพูดที่เหมาะสมกับเพศและวัยได้อย่างสบาย ช่วยให้ไม่เกิดความตึงเครียดอันจะนำไปสู่โรคทางกายได้ จะแก้ไขรักษาเสียงของผู้สูงอายุได้หรือไม่ ได้ การแก้ไขรักษาในกรณีที่ไม่เกี่ยวข้องกับโรคใดๆ ก็ต้องใช้วิธีการฝึกเสียงพูดให้ถูกต้อง ในกรณีที่มีอาการของโรคเช่น ถุงลมโป่งพอง หลอดลมอักเสบเรื้อรัง ต้องอาศัยการรักษาในด้านหน้าที่การทำงานของปอดด้วย การให้การรักษาทางยา เช่น ไวตามิน หรือฮอร์โมนนั้น ยังไม่ทราบผลแน่นอน การใช้อุลตร้าซาวด์ ultra sound ในการกระตุ้นความตรึงตึงตัวของกล้ามเนื้อในผู้ที่มีเส้นเสียงอ่อนแรง atrophic cord เป็นครั้งคราว อาจช่วยให้เสียงที่ผิดปกติดีขึ้นได้บ้าง ความผิดปกติของเสียงพูดที่เกิดจากโรคมีไหม มี เช่น เสียงแหบจากโรคมะเร็งของกล่องเสียง หรือเสียงสั่นจากโรคพาร์กินสัน ควรได้รับการรักษาโดยตรงจากแพทย์
เมื่อเข้าสู่วัยสูงอายุ เสียงจะมีการเปลี่ยนแปลงโดยอาจสั่นพร่าและค่อยลง จนบางครั้งทำให้ความชัดเจนของคำพูดลดลงได้ ซึ่งการเปลี่ยนแปลงของเสียงในวัยสูงอายุ เกิดจากสาเหตุดังนี้
1) การเสื่อมหน้าที่ของระบบประสาทส่วนกลาง (Physiological Involution of Central Nervous System)
2) การเปลี่ยนแปลงของกล่องเสียงและหลอดลม กล้ามเนื้อและเยื่อเกี่ยวกับพันจะเหี่ยวลง การเปลี่ยนแปลงที่เห็นได้ชัดเจนก็คือ ช่องคอหรือหลอดคอหรือคอหอยจะใหญ่ขึ้นและตัวกล่องเสียง หรือหลอดเสียงจะอยู่ต่ำลงมา
3) การเปลี่ยนแปลงทางด้านชีวเคมีของกล่องเสียง
4) การเปลี่ยนแปลงทางด้านฮอร์โมน
5) การเปลี่ยนแปลงของปอด หลอดลม และบริเวณเหนือกล่องเสียง

ผู้สูงอายุมีความยืดหยุ่นของโครงสร้างต่างๆ ที่ประกอบเป็นกล่องเสียงและทรวงอกลดลง ขณะเดียวกันการเปลี่ยนแปลงทางด้านฮอร์โมนในผู้สูงอายุ จะมีผลต่อเสียงอย่างเห็นได้ชัด โดยเฉพาะอย่างยิ่งในผู้หญิงวัยหมดประจำเดือน เสียงจะห้าวขึ้น ส่วนทางด้านปอดนั้น ความจุหายใจจะลดลงและมีปริมาตรอากาศที่เหลืออยู่เพิ่มขึ้น คนสูงอายุจะหายใจเร็วขึ้น อัตราส่วนของเวลาระหว่างการหายใจเข้าต่อการหายใจออกจากเดิม 1 ต่อ 1 ถึง 15 ก็จะเปลี่ยนไปด้วย จากการเปลี่ยนแปลงทางโครงสร้างเหล่านี้ ทำให้ขอบสายเสียงหย่อนลง บางรายจะมีการอ่อนแรงของสายเสียงด้วยก็ได้ เส้นเสียงอาจจะหย่อนไปบางส่วน โดยเฉพาะบริเวณ 1 ใน 3 ของส่วนท้ายของสายเสียง เนื่องมาจากการทำงานของกล้ามเนื้อสายเสียงหย่อนลง เสียงพูดจึงแหบพร่า แบบเสียงเหนื่อยหอบ บางทีเสียงก็จะสั่นแบบอ่อนแรง ระดับเสียงจะต่ำลง จะเปลี่ยนระดับเสียงพูดให้สูงขึ้นหรือต่ำลงไม่ได้มาก ความก้องกังวานในกล่องเสียงและช่องคอเปลี่ยนไป ทำให้ความหนักแน่นของน้ำเสียงความกังวานของเสียงและความยาวของประโยคคำพูดลดลง

นอกจากนี้ การที่คนสูงอายุหายใจเร็วขึ้น ทำให้คนสูงอายุพูดได้เสียงสั้นๆ และค่อย ทว่าอารมณ์และจิตใจก็ส่งผลต่อเสียงพูดเช่นกัน เพียงแต่การพยายามปรับเปลี่ยนเสียงตัวเองที่เกิดจากอารมณ์และจิตใจควรได้รับการรักษาด้วยวิธีจิตบำบัด เพื่อให้สามารถปรับตัวและยอมรับการเปลี่ยนแปลงเสียงพูดที่เหมาะสมกับเพศและวัยได้อย่างสบาย ช่วยให้ไม่เกิดความตึงเครียดอันจะนำไปสู่โรคทางกายได้ ส่วนการแก้ไขรักษาในกรณีที่ไม่เกี่ยวข้องกับโรคใดๆ คือต้องใช้วิธีการฝึกเสียงพูดให้ถูกต้อง แต่ในกรณีที่มีอาการของโรค เช่น ถุงลมโป่งพอง หลอดลมอักเสบเรื้อรัง ก็ต้องอาศัยการรักษาในด้านหน้าที่การทำงานของปอดด้วย ส่วนการใช้อุลตร้าซาวด์ในการกระตุ้นความตรึงตึงตัวของกล้ามเนื้อในผู้ที่มีเส้นเสียงอ่อนแรงเป็นครั้งคราว อาจช่วยให้เสียงที่ผิดปกติดีขึ้นได้บ้าง ขณะที่อาการเสียงแหบจากโรคมะเร็งของกล่องเสียง หรือเสียงสั่นจากโรคพาร์กินสัน ควรได้รับการรักษาโดยตรงจากแพทย์
โสต ศอ นาสิกวิทยา (โสต ศอ นาสิกวิทยา) - Otolaryngology